text: 
  Steffensen Direktør Paul Berg Steffensen, der i dag fylder 60 år, har 
  i 23 år varetaget danske erhvervsinteresser i Sydamerika og USA. Han 
  er købmandssøn fra Hjørring og udgået fra Sindal højere Almueskole, 
  hvorfra han tog til Niels Brocks højere Handelsskole. Og to år senere
   rejste han til Colombia for at blive filialbestyrer i Vestindisk 
  Handelskompagni SA. I Sydamerika fandt han sin ægtefælle, Niva. Paul 
  B. Steffensen var filialbestyrer i seks år og lod sig derefter 
  videreuddanne i Business Administration ved University of Wisconsin. Han
   valgte at blive i USA og fik direktørposter i først Carlsberg 
  Agency Inc., senere Royal System Inc., senest Bing &amp; Grøndahl Inc.
  , hvis datterselskab han begyndte og opbyggede, og Royal Copenhagen 
  Inc.. Med de skiftende stillinger fulgte tillidshverv i bestyrelser og 
  organisationer som f.eks. Danish American Chamber of Commerce, Rebild 
  National Park Committee, President Association USA og Danish America 
  Society. Paul Berg Steffensen er Ridder af Dannebrog. Han har sit 
  hjem i Bronxville.
  
  
  
  